ddrg/super_eurlex huggingface dataset:
1.2

”tavanomaisella ajoasennolla” ajoneuvon asentoa ajokunnossa maanpinnalla, kun renkaat on täytetty suositeltuun paineeseen, etupyörät osoittavat suoraan eteen, kaikkia ajoneuvon käyttämiseksi tarvittavia nesteitä on suurin mahdollinen määrä, ajoneuvossa on kaikki valmistajan tarjoamat vakiovarusteet, kuljettajan ja etumatkustajan istuimelle on sijoitettu 75 kg:n massa ja jousitus on säädetty ajonopeudelle 40 km/h tai 35 km/h valmistajan määrittelemissä tavanomaisissa ajo-olosuhteissa (koskee erityisesti ajoneuvoja, joissa on aktiivijousitus tai automaattinen korkeudensäätö).
(1)

Tolueenin ja triklooribentseenin (TCB) aiheuttamat riskit ihmisten terveydelle ja ympäristölle on arvioitu olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93 (3) mukaisesti. Riskinarvioinnissa todettiin tarve rajoittaa näitä riskejä, ja myrkyllisyyttä, ekomyrkyllisyyttä ja ympäristöä käsittelevä tiedekomitea on vahvistanut tämän johtopäätöksen.
(1)

Direktiivissä 76/768/ETY, sellaisena kuin se on muutettuna Euroopan parlamentin ja neuvoston direktiivillä 2003/15/EY (2), kielletään vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY (3) liitteessä I ryhmiin 1, 2 ja 3 kuuluviksi luokiteltujen syöpää aiheuttavien, perimää vaurioittavien ja lisääntymiselle vaarallisten aineiden käyttö kosmeettisissa valmisteissa mutta sallitaan direktiivin 67/548/ETY mukaisesti ryhmään 3 kuuluvaksi luokiteltujen aineiden käyttö, jos kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitea, joka on korvattu kulutustavaroita käsittelevällä tiedekomitealla komission päätöksen 2004/210/EY (4) nojalla, on arvioinut ja hyväksynyt ne.
(3)

Tiettyjen aineiden yhteisön tasolla vahvistettuja rajoituksia olisi muutettava uusien saatavilla olevien tietojen perusteella. Elintarviketurvallisuusviranomainen on suositellut erityisesti epoksoidun soijaöljyn (ESBO:n) siirtymän raja-arvon alentamista sellaisille PVC-tiivisteille, jotka sisältävät kyseistä ainetta ja joilla tiivistetään äidinmaidonkorvikkeita ja vieroitusvalmisteita tai imeväisille ja pikkulapsille tarkoitettuja viljapohjaisia valmisruokia ja muita lastenruokia sisältävien lasipurkkien kannet. Elintarviketurvallisuusviranomainen on todennut, että tällaisia elintarvikkeita säännöllisesti syövien imeväisten altistuminen saattaa ylittää siedettävän päivittäisen saannin (TDI). ESBO:n ominaissiirtymän (SML) raja-arvoa on siksi alennettu kyseisissä käyttötarkoituksissa 60 milligrammasta 30 milligrammaan kilogrammassa elintarviketta tai elintarvikesimulanttia. Muissa käyttötarkoituksissa siirtymän raja-arvo säilyy muuttumattomana.
FI Euroopan unionin virallinen lehti L 331/24

KOMISSION DIREKTIIVI 2005/91/EY,

annettu 16 päivänä joulukuuta 2005,

täytäntöönpanotoimenpiteistä neuvoston direktiivin 2002/53/EY 7 artiklan soveltamiseksi eräiden viljelykasvilajien lajiketarkastuksiin sisältyvien ominaisuuksien vähimmäismäärän sekä tarkastusten vähimmäisedellytyksien osalta annetun direktiivin 2003/90/EY muuttamisesta

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (1) ja erityisesti sen 7 artiklan 2 kohdan a ja b alakohdan,

sekä katsoo seuraavaa:

(1) Komission direktiivi 2003/90/EY (2) hyväksyttiin sen varmistamiseksi, että lajikkeet, jotka jäsenvaltiot sisällyttävät kansallisiin luetteloihinsa, ovat yhteisön kasvilajikeviraston antamien yleisohjeiden mukaiset lajiketarkastuksiin sisältyvien ominaisuuksien vähimmäismäärän sekä tarkastusten vähimmäisedellytyksien osalta, niiltä osin kuin tällaiset yleisohjeet on laadittu. Direktiivin mukaan muihin lajikkeisiin sovelletaan kansainvälisen uusia kasvilajeja suojaavan liiton (UPOV) yleisohjeita.

(2) Yhteisön kasvilajikevirasto on tällä välin antanut uusia yleisohjeita joitakin muita lajeja varten.

(3) Siksi direktiivi 2003/90/EY olisi muutettava vastaavasti.

(4) Tässä direktiivissä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän komitean lausunnon mukaiset,

ON ANTANUT TÄMÄN DIREKTIIVIN:

1 artikla

Korvataan direktiivin 2003/90/EY liitteet I ja II tämän direktiivin liitteellä.

2 artikla

Ennen 1 päivää huhtikuuta 2006 aloitettuihin tarkastuksiin jäsenvaltiot voivat päättää soveltaa direktiiviä 2003/90/EY, joka on voimassa, kunnes se muutetaan tällä direktiivillä.

3 artikla

Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä maaliskuuta 2006. Niiden on viipymättä toimitettava komissiolle kyseiset säädöstekstit sekä kyseisten säännösten ja tämän direktiivin säännösten välinen vastaavuustaulukko.

Niiden on sovellettava näitä säännöksiä 1 päivästä huhtikuuta 2006.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

4 artikla

Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

5 artikla

Tämä direktiivi on osoitettu kaikille jäsenvaltioille.

Tehty Brysselissä 16 päivänä joulukuuta 2005. Komission puolesta Markos KYPRIANOU Komission jäsen

(1) EYVL L 193, 20.7.2002, s. 1. Direktiivi sellaisena kuin se on muutettuna Euroopan parlamentin ja neuvoston asetuksella (EY) N:o 1829/2003 (EUVL L 268, 18.10.2003, s. 1).

(2) EUVL L 254, 8.10.2003, s. 7.
2.

Lisäysaineiston teknisen vähimmäispuhtauden on oltava 96 prosenttia. Teknisesti epäpuhtaina pidetään a) kokonaan tai osittain kuivunutta lisäysaineistoa, myös jos sitä on liotettu vedessä kuivumisen jälkeen; b) lisäysaineistoa, joka on pilaantunut, vääntynyt, vahingoittunut, rakeiden tai pakkasen vaurioittama, murskaantunut tai rikkoutunut; c) aineistoa, joka ei täytä III kohdan vaatimuksia.
(4)

Sekä yhteisön käyttämät että Codex Alimentariuksessa suositetut jäämien enimmäismäärät vahvistetaan ja arvioidaan samankaltaisin menetelmin. Codex Alimentariuksessa on vahvistettu klooriprofaamille ja glyfosaatille joitakin jäämien enimmäismääriä. Yhteisössä sovellettavat enimmäismäärät on jo vahvistettu direktiivissä 76/895/ETY klooriprofaamille (neuvoston direktiivi 82/528/ETY (14)) sekä direktiiveissä 86/362/ETY, 86/363/ETY ja 90/642/ETY glyfosaatille (neuvoston direktiivi 1998/82/EY (15)). Ne on otettu huomioon vahvistettaessa kyseiset jäämien enimmäismäärät tässä direktiivissä tehdyillä muutoksilla. Codex Alimentariuksessa vahvistettuja jäämien enimmäismääriä, joita ehdotetaan lähitulevaisuudessa peruutettaviksi, ei ole otettu huomioon. Codex Alimentariukseen perustuvat jäämien enimmäismäärät on arvioitu kuluttajille aiheutuvan riskin kannalta. Komission käytettävissä olevien tutkimusten mukaan ei todettu minkäänlaista riskiä toksisuuden vaikutuskohteiden perusteella.
(6)

Fluorin enimmäismäärä muiden täydennysrehujen osalta on 125 mg/kg/1 % fosforia. Rehun fosforipitoisuutta on rajoitettu ympäristösyistä, ja fosforin pilkkoutuvuutta sekä biologista hyötyosuutta on parannettu entsyymien, esimerkiksi fytaasin, avulla. Siksi enimmäismäärää ei ole enää asianmukaista vahvistaa yhtä fosforiprosenttia kohden, vaan täydennysrehujen osalta enimmäismäärä olisi vahvistettava suhteessa rehuun, jonka kosteuspitoisuus on 12 prosenttia.
1)

Korvataan liite I seuraavasti: ”1. Tarkoitus ja soveltamisala Rehun dioksiinipitoisuuksien (PCDD-/PCDF-pitoisuuden) viralliseen tarkastukseen ja dioksiinin kaltaisten PCB-yhdisteiden (1) i pitoisuuksien määrittämiseen tarkoitetut näytteet on otettava direktiivin 76/371/ETY säännösten mukaisesti. Direktiivin 76/371/ETY liitteessä olevassa 5.A. kohdassa säädettyjä määrää koskevia vaatimuksia on sovellettava rehuun tasaisesti jakautuneiden aineiden tai tuotteiden tarkastuksen yhteydessä. Tällä tavoin saatujen kokoomanäytteiden katsotaan edustavan eriä tai osaeriä, joista ne on otettu. Laboratorionäytteistä määritettyjen pitoisuuksien perusteella arvioidaan, ovatko tutkittavat erät Euroopan parlamentin ja neuvoston direktiivissä 2002/32/EY (2) vahvistettujen enimmäismäärien mukaisia. 2. Erän tai osaerän säännöstenmukaisuus Erä hyväksytään, jos yhden analyysin tulos ei ylitä direktiivissä 2002/32/EY vahvistettua enimmäismäärää, kun otetaan huomioon mittausepävarmuus. Erää ei hyväksytä, jos analyysitulos, joka on varmennettu rinnakkaismäärityksellä laskettuna vähintään kahden erillisen määrityksen keskiarvona, ylittää selvästi direktiivissä 2002/32/EY asetetun enimmäispitoisuuden mittausepävarmuus huomioiden. Mittausepävarmuus voidaan ottaa huomioon jollakin seuraavista tavoista: — laskemalla laajennettu epävarmuus, kun käytetään kattavuuskerrointa 2, jolloin luotettavuustaso on noin 95 prosenttia, — vahvistamalla päätösraja (CCα) komission päätöksen 2002/657/EY (3) mukaisesti (liitteen 3.1.2.5 kohta – aineet, joille on vahvistettu sallittu raja). Näitä tulkintasääntöjä sovelletaan virallista valvontaa varten otettujen näytteiden määritystuloksiin. Ne eivät vaikuta jäsenvaltioiden oikeuteen soveltaa kansallisia sääntöjä direktiivin 95/53/EY (4) 18 artiklassa tarkoitettuihin oikeustoimia ja kiistanratkaisumenettelyjä varten tehtyihin määrityksiin.” ( 1 ) Taulukko dioksiinin kaltaisista PCB:istä Yhdiste TEF-arvo Dibentso-para-dioksiinit (PCDD:t) 2,3,7,8-TCDD 1 1,2,3,7,8-PeCDD 1 1,2,3,4,7,8-HxCDD 0,1 1,2,3,6,7,8-HxCDD 0,1 1,2,3,7,8,9-HxCDD 0,1 1,2,3,4,6,7,8-HpCDD 0,01 OCDD 0,0001 Dibentsofuraanit (PCDF:t) 2,3,7,8-TCDF 0,1 1,2,3,7,8-PeCDF 0,05 2,3,4,7,8-PeCDF 0,5 1,2,3,4,7,8-HxCDF 0,1 1,2,3,6,7,8-HxCDF 0,1 1,2,3,7,8,9-HxCDF 0,1 2,3,4,6,7,8-HxCDF 0,1 1,2,3,4,6,7,8-HpCDF 0,01 1,2,3,4,7,8,9-HpCDF 0,01 OCDF 0,0001 Dioksiinin kaltaiset PCB:t: Ei-orto-PCB-yhdisteet ja mono-orto-PCB-yhdisteet Ei-orto-PCB-yhdisteet PCB 77 0,0001 PCB 81 0,0001 PCB 126 0,1 PCB 169 0,01 Mono-orto-PCB-yhdisteet PCB 105 0,0001 PCB 114 0,0005 PCB 118 0,0001 PCB 123 0,0001 PCB 156 0,0005 PCB 157 0,0005 PCB 167 0,00001 PCB 189 0,0001 Käytetyt lyhenteet: T = tetra, Pe = penta, Hx = heksa, Hp = hepta, O = okta, CDD = klooridibentso-p-dioksiini, CDF = klooridibentsofuraani, CB = klooribifenyyli. " (2) EYVL 140, 30.5.2002, s. 10." (3) EYVL 221, 17.8.2002, s. 8." (4) EYVL L 265, 8.11.1995, s. 17."
(3)

Amitratsin osalta eläinlääkkeistä peräisin olevien jäämien enimmäismäärät eläinperäisissä elintarvikkeissa on vahvistettu neuvoston asetuksen (EY) N:o 2377/90 (6) puitteissa. On aiheellista ottaa ne huomioon tässä direktiivissä.
”c)

Istutettaviksi tarkoitettujen lajin Solanum tuberosum L. mukuloiden osalta, sellaisena kuin ne on lueteltu direktiivin 2000/29/EY (3) liitteessä IV olevan A osan II jakson 18.1 kohdassa, neuvoston direktiivin 2002/56/EY (4) liitteessä III täsmennettyä virallista etikettiä saa käyttää kasvipassin sijasta edellyttäen, että etiketissä osoitetaan, että direktiivin 2000/29/EY 6 artiklan 4 kohdassa tarkoitetut vaatimukset täyttyvät (31 päivän joulukuuta 2005 jälkeen etiketissä on oltava maininta ’EY-kasvipassi’); istutettaviksi tarkoitettujen lajin Solanum tuberosum L. mukuloiden tuontiin tietyille siemenperunan haitallisten organismien osalta suojelluille alueille ja niiden siellä liikkumiseen liittyvien vaatimusten täyttyminen on ilmoitettava joko etiketissä tai muussa kaupallisessa asiakirjassa.”
(9)

Sen vuoksi kaikki näiden kasvinsuojeluaineiden käytöstä johtuvat torjunta-ainejäämät on tarpeen lisätä direktiivien 86/362/ETY ja 90/642/ETY liitteisiin tai liitteissä mainitut torjunta-ainejäämät on tarpeen korvata kyseisillä torjunta-ainejäämillä aineiden käyttökiellon asianmukaisen valvonnan mahdollistamiseksi ja kuluttajien suojelemiseksi. Jos kyseisten direktiivien liitteissä on jo määritelty jäämien enimmäismäärät, niitä on aiheellista muuttaa. Jos jäämien enimmäismääriä ei ole vielä määritelty, ne on aiheellista vahvistaa ensimmäisen kerran.
(20)

Enimmäismääriä ei ole vahvistettu lemmikkieläinten ruuan eikä muiden kivennäisperäisten rehuaineiden kuin fosfaattien osalta. On asianmukaista vahvistaa enimmäismäärät näille eläinten rehuksi tarkoitetuille tuotteille. On asianmukaista muuttaa nykyistä kadmiumin enimmäismäärää kalanrehussa, jotta voidaan ottaa huomioon uusin kehitys kalanrehun valmistuksessa, jossa siihen sisällytetään suurempi osuus kalaöljyä ja kalajauhoa. Lisäksi on asianmukaista vahvistaa kadmiumin enimmäismäärät hivenaineiden, sidonta-aineiden ja paakkuuntumisenestoaineiden funktionaalisiin ryhmiin kuuluvissa lisäaineissa sekä esiseoksissa. Esiseoksille vahvistetussa enimmäismäärässä otetaan huomioon lisäaineet, joissa on korkeimmat kadmiumtasot, muttei eri eläinlajien herkkyyttä kadmiumille. Kuten asetuksen (EY) N:o 1831/2003 16 artiklassa säädetään, esiseosten valmistajan vastuulla on eläinten terveyden ja kansanterveyden suojaamiseksi varmistaa, että esiseoksia koskevien enimmäismäärien noudattamisen lisäksi esiseosten käyttöohjeet ovat täydennys- ja täysrehuja koskevien enimmäismäärien mukaiset.
(5)

Komissiolle on ilmoitettu direktiivin 90/642/ETY soveltamisalaan kuuluvien tiettyjen torjunta-aineiden uusista tai muuttuneista käyttötavoista. Ilmoitus koskee etofumesaattia, lambda-syhalotriinia, metomyylia, pymetrotsiinia ja tiabendatsolia. Lambda-syhalotriinin, metomyylin ja pymetrotsiinin osalta akuutin altistumisen viiteannos on vahvistettu ja kuluttajien akuutti altistuminen näille torjunta-aineille kaikkien sellaisten elintarvikkeiden välityksellä, jotka saattavat sisältää näiden torjunta-aineiden jäämiä, on arvioitu Euroopan yhteisössä käytössä olevien menettelyjen ja käytäntöjen mukaan ja samalla on otettu huomioon Maailman terveysjärjestön julkaisemat ohjeet. Kasveja käsittelevän tiedekomitean lausunnot ja erityisesti kuluttajien suojelua torjunta-aineilla käsiteltyjen elintarvikkeiden osalta koskevat neuvot ja suositukset on otettu huomioon. Lambda-syhalotriinin, metomyylin ja pymetrotsiinin saantiarvio osoittaa, että vahvistamalla kyseiset jäämien enimmäismäärät akuutin altistumisen viiteannos ei ylity. Etofumesaattia ja tiabendatsolia koskevien käytettävissä olevien tietojen arviointi on osoittanut, että akuutin altistumisen viiteannosta ei ole tarpeen vahvistaa, eikä lyhyen aikavälin arviointia tämän vuoksi tarvita.
(6)

Ruotsin toimittamien tietojen mukaan eräiden kuntien, jotka on tunnustettu suojelluiksi alueiksi Leptinotarsa decemlineata Say -organismin osalta, kirjoitusasua on korjattava.
4)

Muutetaan liitteessä IV oleva B osa seuraavasti: a) Korvataan 1 kohdan kolmas sarake seuraavasti: ”EL, IRL, UK (Pohjois-Irlanti, Mansaari ja Jersey)”. b) Korvataan 7 kohdan kolmas sarake seuraavasti: ”EL, IRL, UK (Pohjois-Irlanti, Mansaari ja Jersey)”. c) Korvataan 14.1 kohdan kolmas sarake seuraavasti: ”EL, IRL, UK (Pohjois-Irlanti, Mansaari ja Jersey)”. d) Poistetaan 20.1 kohdan kolmannesta sarakkeesta ilmaisu ”DK”. e) Poistetaan 20.2 kohdan kolmannesta sarakkeesta ilmaisu ”DK”. f) Muutetaan 21 kohta seuraavasti: i) poistetaan c kohdan toisesta sarakkeesta ilmaisu ”Ticino”; ii) lisätään kolmanteen sarakkeeseen ilmaisu ”EE” ennen ilmaisua ”F (Korsika)”. g) Lisätään 21.1 kohta seuraavasti: ”21.1 Suvun Vitis L. kasvit, hedelmiä ja siemeniä lukuun ottamatta Rajoittamatta liitteessä III osassa olevan A osan 15 kohdassa olevaa kieltoa tuoda kolmansista maista (Sveitsiä lukuun ottamatta) yhteisöön suvun Vitis L. kasveja, hedelmiä lukuun ottamatta, virallinen lausunto siitä, että kasvit: a) ovat lähtöisin alueelta, jonka tiedetään olevan vapaa Daktulosphaira vitifoliae (Fitch) -kasvintuhoojasta; tai b) on kasvatettu tuotantopaikalla, joka on todettu vapaaksi Daktulosphaira vitifoliae (Fitch) -kasvintuhoojasta viimeisten kahden täydellisen kasvukierron aikana suoritetuissa virallisissa tarkastuksissa; tai c) on kaasutettu tai käsitelty muuten asiamukaisesti Daktulosphaira vitifoliae (Fitch) -kasvintuhoojaa vastaan. CY” h) Muutetaan 21.3 kohta seuraavasti: i) poistetaan b kohdan toisesta sarakkeesta ilmaisu ”Ticino”; ii) lisätään kolmanteen sarakkeeseen ilmaisu ”EE” ennen ilmaisua ”F (Korsika)”. i) Poistetaan 22 kohdan kolmannesta sarakkeesta ilmaisu ”DK”. j) Poistetaan 23 kohdan kolmannesta sarakkeesta ilmaisu ”DK”. k) Poistetaan 25 kohdan kolmannesta sarakkeesta ilmaisu ”DK”. l) Poistetaan 26 kohdan kolmannesta sarakkeesta ilmaisu ”DK”. m) Poistetaan 27.1 kohdan kolmannesta sarakkeesta ilmaisu ”DK”. n) Poistetaan 27.2 kohdan kolmannesta sarakkeesta ilmaisu ”DK”. o) Poistetaan 30 kohdan kolmannesta sarakkeesta ilmaisu ”DK”. p) Muutetaan 31 kohta seuraavasti: ”31. Espanjasta, Ranskasta (Korsikaa lukuun ottamatta), Kyproksesta tai Italiasta peräisin olevat sukujen Citrus L., Fortunella Swingle ja Poncirus Raf. ja niiden hybridien hedelmät Rajoittamatta liitteessä IV olevan A osan II jakson 30.1 kohdan vaatimusta, että pakkauksen päällä on oltava asianmukainen alkuperämerkintä: a) hedelmät ovat ilman lehtiä ja kantoja; tai b) jos hedelmissä on lehtiä tai kantoja, virallinen lausunto siitä, että hedelmät on pakattu suljettuihin säiliöihin, jotka on virallisesti sinetöity ja jotka pidetään sinetöityinä koko sen ajan, kun niitä kuljetetaan näiden hedelmien osalta tunnustetun suojellun alueen halki, ja että niissä on passiin toisinnettava tunnistusmerkintä. EL, F (Korsika), M, P”
(4)

Kamfekloori on ei-systeeminen hyönteismyrkky, jonka käytöstä on vähitellen luovuttu useimmissa maissa. Kamfeklooriseoksilla on monimutkainen koostumus, ja tunnistettuja yhdisteitä on ainakin 202 erilaista. Hitaan hajoavuutensa ja kemiallisten ominaisuuksiensa vuoksi kamfeklooria löytyy edelleen ympäristöstä.
a)

Lisätään seuraavat huomautukset: ”Huomautus A: Päällysmerkinnöissä on ilmoitettava aineen nimi käyttämällä jotakin direktiivin 67/548/ETY liitteessä I mainittua nimitystä (ks. 23 artiklan 2 kohdan a alakohta). Direktiivin 67/548/ETY liitteessä I käytetään aineille joskus yleisnimiä kuten: ’… yhdisteet’ tai ’… suolat’. Tällöin valmistajan tai muun henkilön, joka pitää tällaista ainetta kaupan, on ilmoitettava päällysmerkinnöissä aineen oikea nimi, jolloin noudatetaan yleisjohdannon kohdassa ’Nimikkeistö’ annettuja ohjeita. Direktiivissä 67/548/ETY edellytetään myös, että kaikille aineille käytetään liitteessä I esitettyjä varoitusmerkkejä ja niiden nimiä sekä R- ja S-lausekkeita (23 artiklan 2 kohdan c, d ja e alakohta). Aineille, jotka kuuluvat johonkin direktiivin 67/548/ETY liitteessä I mainittuun erityiseen ryhmään, käytetään liitteen I asianomaisessa nimikkeessä esitettyjä varoitusmerkkejä ja niiden nimiä sekä R- ja S-lausekkeita. Aineille, jotka kuuluvat useampaan kuin yhteen direktiivin 67/548/ETY liitteessä I mainittuun ryhmään, käytetään liitteen I kaikissa asianomaisissa nimikkeissä esitettyjä varoitusmerkkejä ja niiden nimiä sekä R- ja S-lausekkeita. Kun sama vaara luokitellaan kahdessa nimikkeessä kahdella eri tavalla, käytetään tiukempaan luokitukseen johtavaa vaaraluokitusta.” ”Huomautus D: Itsestään herkästi polymerisoituvat tai hajoavat aineet luovutetaan markkinoille yleensä stabiloituina. Direktiivin 67/548/ETY liitteessä I ne otetaan huomioon tässä muodossa. Tällaisia aineita luovutetaan kuitenkin toisinaan markkinoille stabiloimattomina. Tällöin valmistajan tai muun henkilön, joka luovuttaa tällaisen aineen markkinoille, on ilmoitettava päällysmerkinnöissä aineen nimen lisäksi sana ’stabiloimaton’.” ”Huomautus E: Aineet, joilla on erityisiä vaikutuksia ihmisten terveyteen (ks. direktiivin 67/548/ETY liitteen VI luku 4) ja jotka on luokiteltu syöpää tai perimän muutoksia aiheuttaviksi ja/tai lisääntymiselle vaarallisiksi (luokka 1 tai 2), varustetaan huomautuksella E, jos ne on luokiteltu myös erittäin myrkyllisiksi (T+), myrkyllisiksi (T) tai haitallisiksi (Xn). Tällaisten aineiden vaaralausekkeisiin R 20, R 21, R 22, R 23, R 24, R 25, R 26, R 27, R 28, R 39, R 68 (haitallinen), R 48 ja R 65 sekä kaikkien näiden vaaraa osoittavien lausekkeiden yhdistelmiin on lisättävä sana ’myös’.” ”Huomautus H: Aineelle ilmoitettu luokitus ja merkinnät koskevat R-lausekkeen mukaista ominaisuutta (mukaisia ominaisuuksia) mainitun vaarallisuusryhmän yhteydessä. Kaikkiin muihin luokitukseen ja merkintöihin liittyviin näkökohtiin sovelletaan direktiivin 67/548/ETY 6 artiklassa säädettyjä aineen valmistajia, jakelijoita ja maahantuojia koskevia vaatimuksia. Lopullisten päällysmerkintöjen on oltava direktiivin 67/548/ETY liitteen VI jakson 7 mukaiset. Huomautus koskee tiettyjä direktiivin 67/548/ETY liitteessä I mainittuja hiilestä ja öljystä johdettuja yhdisteitä sekä tiettyjä liitteessä I olevia aineiden ryhmänimikkeitä.” ”Huomautus S: Tätä ainetta ei ehkä tarvitse merkitä direktiivin 67/548/ETY 23 artiklan mukaisesti (ks. liitteen VI jakso 8).”
(18)

On tarpeen suojella kaikkia kuluttajia sopimattomilta kaupallisilta menettelyiltä; yhteisöjen tuomioistuin on kuitenkin ratkaistessaan mainontaa koskevia asioita direktiivin 84/450/ETY hyväksymisen jälkeen katsonut olevan tarpeen tarkastella vaikutusta kuvitteelliseen, tyypilliseen kuluttajaan. Suhteellisuusperiaatteen mukaisesti ja direktiiviin sisältyvän suojelun tehokkaan soveltamisen mahdollistamiseksi tässä direktiivissä otetaan mittapuuksi yhteisöjen tuomioistuimen tulkinnan mukainen valistunut, kohtuullisen tarkkaavainen ja huolellinen keskivertokuluttaja, ottaen huomioon sosiaaliset, kulttuuriset ja kielelliset tekijät, mutta siinä on myös säännöksiä, joilla estetään sellaisten kuluttajien hyväksikäyttö, jotka erityispiirteidensä vuoksi ovat erityisen alttiita sopimattomille kaupallisille menettelyille. Jos kaupallinen menettely on kuitenkin erityisesti suunnattu jollekin tietylle kuluttajaryhmälle, kuten lapsille, on toivottavaa, että kaupallisen menettelyn vaikutusta arvioidaan kyseiseen ryhmään kuuluvan keskivertohenkilön kannalta. Tämän vuoksi on kohtuullista sisällyttää niiden menettelyiden luetteloon, jotka ovat kaikissa tilanteissa sopimattomia, säännös, jolla lapsia suojellaan heihin suoraan kohdistetulta kohtuuttomalta ostopaineelta, kuitenkaan kieltämättä kokonaan lapsille suunnattua mainontaa. Keskivertokuluttaja ei ole tilastollinen mittapuu. Kansallisten tuomioistuinten ja viranomaisten on yhteisöjen tuomioistuimen oikeuskäytäntö huomioon ottaen käytettävä omaa harkintakykyään keskivertokuluttajan tyypillisen reaktion arvioimiseksi kussakin tapauksessa.
(3)

Standardin nro 15 mukaan havupuusta tai muusta raakapuusta valmistetulle pakkausmateriaalille (mukaan luettuna sälytyspuut) on tehtävä hyväksyttyjä toimenpiteitä, kuten lämpökäsittely (56 °C:ssa vähintään 30 minuutin ajan) tai metyylibromidikaasutus. Puu on myös varustettava erityisellä merkinnällä sen osoittamiseksi, että sille on tehty hyväksytty toimenpide.
(8)

Lonkka-, polvi- ja olkaproteesileikkauksia tehdään yhä useammin nuorille ihmisille, joilla on pitkä elinajanodote. Tällaisten implanttien on tämän vuoksi toimittava asianmukaisesti potilaiden koko elinajan, ja lisäksi on vähennettävä tarkistusleikkausten tarvetta ja niihin liittyviä riskejä.